קייבטאון

רובין דניאל סקינר (באנגלית: Robin Daniel Skinner; נולד ב-15 בדצמבר 1998), המוכר בשם הבמה קייבטאון (Cavetown; לעיתים cavetown, באותיות קטנות), הוא זמר-יוצר, מפיק מוזיקלי ויוטיובר אנגלי. סגנונו המוזיקלי משלב אלמנטים של אינדי רוק, אינדי פופ ובדרום פופ יחד עם בלדות יוקולילי עדינות ורגועות.

נכון ליוני 2024, הוא צבר מעל ל-6.1 מיליון השמעות מדי חודש בספוטיפיי. ערוץ היוטיוב שלו, אשר פתח בנובמבר 2012, מונה 2.09 מיליון מנויים וסך כולל של 398 מיליון צפיות בסרטונים, נכון ליוני 2022.

 ראשית חייו 
סקינר נולד ב-15 בדצמבר 1998, באוקספורד שבאנגליה. התעניינותו במוזיקה הושפעה מאביו, דייוויד סקינר , מוזיקולוג ומנצח מקהלה, שלימד אותו לנגן על גיטרה אקוסטית כשהיה בגיל 8. אמו היא חלילנית בארוק ומורה למוזיקה. הוא גדל בעיר קיימברידג', ולמד בקולג' הקהילתי של פארקסייד  בין השנים 2010 ל-2015, ובקולג' הילס רוד  עד 2017.

 קריירה 
 2012–2015: יוטיוב ובנדקמפ 
סקינר פתח את ערוץ היוטיוב שלו בנובמבר 2012. את הסרטון הראשון שלו, שיר מקורי בשם "Haunted Lullaby", העלה באוקטובר 2013. ב-2013 כתב והקליט את שירו הראשון, "Rain". זמן קצר לאחר מכן, סקינר החל לפרסם את המוזיקה שלו בבנדקמפ, כשהוציא את אלבומו הראשון, Everything Is Made of Clouds, בגיל 14. בשנתיים שלאחר מכן הוא פרסם בבנדקמפ את האלבומים Gd Vibes, Nervous Friends // Pt. 1, Balance ו-Everything is Made of Stars. המבקרים ציינו כי באלבום Gd Vibes הוא חש את "הקבלה של הבורות". באוגוסט 2015 סקינר הוציא לאור את סינגל הבכורה שלו, "This is Home", וכמה חודשים לאחר מכן, בנובמבר 2015, הוציא רשמית את אלבום הבכורה שלו, Cavetown. המבקרים תיארו את האלבום כ"שילוב אקלקטי של מוזיקה אקוסטית ואלקטרונית". מאז סקינר המשיך לפרסם בערוץ היוטיוב שלו גרסאות כיסוי לשירים של אמנים שונים, ביניהם פיינגרוב , Twenty One Pilots וג'וג'י.

 2016–2018: 16/04/16 ו-Lemon Boy 
ממוזער|220x220 פיקסלים|קייבטאון, 2018
בשנת 2016 סקינר הוציא לאור את אלבום האולפן השני שלו, 16/04/16. האלבום כולל שילוב של "בדרום פופ חמים ומלודי" ו"אינדי רוק בסגנון לו-פיי". את האלבום הוא הקדיש לחבר ילדות שלו, ג'ק גרהאם, שמת מלוקמיה בתאריך שבשם האלבום (16 באפריל 2016). 60% מהכנסות האלבום נתרמו לעמותת Cancer Research UK .

באפריל 2017, בעודו לומד לבחינות הגמר בבית הספר התיכון (Sixth Form), העפיל סקינר לגמר תחרות הלהקות של קיימברידג', וזכה בפרס המופע האקוסטי הטוב ביותר ובפרס קימברלי רו לפזמונאות, וביוני באותה שנה ניגן ביריד סטרוברי . בשנת 2018 הוא הוציא לאור את אלבומו השלישי, Lemon Boy. נכון לאוגוסט 2020, השיר "Lemon Boy" מהאלבום צבר כ-54 מיליון השמעות בספוטיפיי ו-15 מיליון צפיות ביוטיוב.

 2019–הווה: Animal Kingdom, Sleepyhead ו-Man's Best Friend 
שמאל|ממוזער|239x239 פיקסלים|קייבטאון בהופעה בווינה, אוגוסט 2019
בשנת 2019, סקינר הוציא לאור חמישה סינגלים בנפרד, שבהמשך צורפו ל-Animal Kingdom, מיקסטייפ של עשרה שירים, ביניהם גרסאות כיסוי ושירים מקוריים, בהשתתפות אמנים כדוגמת סידני גיש , סימי, קלואי מוריונדו  ו-Spookyghostboy. בנוסף באותה שנה הוא הפיק את הסינגל "Prom Dress" של הזמר Mxmtoon, שצבר מעל ל-152 מיליון השמעות בספוטיפיי, ונעשה בו שימוש במעל ל-100,000 סרטונים ברשת החברתית טיקטוק. הסינגל נכלל באלבום הבכורה של Mxmtoon, The Masquerade , אשר גם הופק במלואו על ידי סקינר. באוגוסט 2019 סקינר הופיע בבמה האקוסטית בפסטיבל ויקטוריוס . בשנת 2019 חתם בחברת התקליטים האמריקאית סייר רקורדס, ובאותו זמן הוציא את הסינגל "Telescope" לקראת יציאת אלבומו הקרוב, שנודע בהמשך כי שמו יהיה Sleepyhead. באוקטובר 2019 סקינר יצא לסדרה של סיבובי הופעות בהובלתו ברחבי העולם, כאשר כל הכרטיסים אליהם נמכרו מראש. במשך ארבעה חודשים הוא הופיע בסיבוב ההופעות ב-31 אולמות בארצות הברית וב-15 אולמות בבריטניה. הצטרפו אליו האני  ו-Mxmtoon בכמה מופעים בסיבוב ההופעות בבריטניה, וכן פילד מדיק  וקלואי מוריונדו בכמה מופעים בסיבוב ההופעות בארצות הברית. באוקטובר 2019 הודיע סקינר על סיבוב הופעות בהובלתו לאורך החוף המזרחי של אוסטרליה, אשר התקיים בינואר 2020, ובו ליווה אותו Spookyghostboy.

בשנת 2020, סקינר הוציא לאור את אלבומו הרביעי, הראשון דרך חברת התקליטים סייר רקורדס, Sleepyhead, והופיע בסדרה "Sessions" שהופקה על ידי האגודה המדעית The Recording Academy , בתמיכה בעמותה MusiCares. ביוני 2020 הודיע על ביטול סיבוב ההופעות המתוכנן לקידום האלבום Sleepyhead, בשל מחלת הקורונה. ביולי 2020, סקינר שיתף פעולה עם טסה ויולט בסינגל "Smoke Signals" והודיע על השקת קו הלבשה יוניסקס בשם "Cave Collective".

ביוני 2021, הוא הוציא לאור את המיני-אלבום Man's Best Friend.

 חיים אישיים 
סקינר הצהיר כי הוא נמצא על הספקטרום הא-רומנטי והא-מיני יחדיו. בספטמבר 2020 הוא יצא מהארון כטרנסג'נדר. כינויי הגוף שלו הם he/they.

נכון לשנת 2019, סקינר מתגורר בקיימברידג'.

 דיסקוגרפיה 
 אלבומי אולפן 
שםפרטי האלבוםמיקומי שיאבריטניהארצות הברית (Heat)ארצות הברית (פולק)Cavetown יצא לאור: 9 בנובמבר 2015
 חברת תקליטים: הוצאה עצמית
 פורמט: הורדה דיגיטלית, הזרמת מוזיקה, ויניל———16/04/16 יצא לאור: 15 באוגוסט 2016
 חברת תקליטים: הוצאה עצמית
 פורמט: הורדה דיגיטלית, הזרמת מוזיקה, ויניל———Lemon Boy יצא לאור: 1 בינואר 2018
 חברת תקליטים: הוצאה עצמית
 פורמט: תקליטור, הורדה דיגיטלית, הזרמת מוזיקה, ויניל———Sleepyhead יצא לאור: 27 במרץ 2020
 חברת תקליטים: Sire Records
 פורמט: תקליטור, קלטת, הורדה דיגיטלית, הזרמת מוזיקה, ויניל521216Worm Food עתיד לצאת לאור: 4 בנובמבר 2022
 פורמט: תקליטור, קלטת, הורדה דיגיטלית, הזרמת מוזיקה, ויניל - - -

 מיני-אלבומים 
שםפרטיםמיקומי שיאארצות הברית (Heat) יצא לאור: 29 ביוני 2018
 חברת תקליטים: Triple Crown Records
 פורמט: תקליטור, הורדה דיגיטלית, הזרמת מוזיקה, ויניל6Man's Best Friend יצא לאור: 4 ביוני 2021
 חברת תקליטים: סייר רקורדס
 פורמט: הורדה דיגיטלית, הזרמת מוזיקה—

 מיקסטייפים 
שםפרטיםAnimal Kingdom יצא לאור: 12 באפריל 2019
 חברת תקליטים: Oat Milk
 פורמט: הורדה דיגיטלית, הזרמת מוזיקה, תקליטור, ויניל

 סינגלים 
כאמן מוביל
שנהשםתאריםאלבום/מיני-אלבום2015"Devil Town" BPI: כסףיש להקליד Cavetown בשדה "Search BPI Awards" ולאחר מכן ללחוץ Enter.
 RIAA: זהבCavetown"This is Home" RIAA: זהבלא מתוך אלבום2018"Lemon Boy" RIAA: זהבLemon Boy"Just Add Water""Juliet"Animal Kingdom: Sandy"Boys Will Be Bugs" RIAA: זהבAnimal Kingdom: Comet2019"Advice"Animal Kingdom: Ash"Self Control" Animal Kingdom: Shells"Hug All Ur Friends"Animal Kingdom: Jackson"Home"לא מתוך אלבום"Feb 14"Sleepyhead"Telescope""Things That Make It Warm""You've Got a Friend in Me" לא מתוך אלבום2020"Sweet Tooth"Sleepyhead"I Miss My Mum""Smoke Signals" (בהשתתפות טסה ויולט)לא מתוך אלבום"Sharpener"Man's Best Friend2021"Sharpener's Calling Me Again" (בהשתתפות קינה )לא מתוך אלבום"Paul" Man's Best Friend"Ur Gonna Wish U Believed Me""Teenage Dirtbag" (בהשתתפות קלואי מוריונדו  )לא מתוך אלבום2022"squares"squares / y 13"y 13""Fall in Love with a Girl" (בהשתתפות Beabadoobee )Worm Food"Grocery Store"לא מתוך אלבום"1994"Worm Food
כאמן משתתף
שנהשםאלבום/מיני אלבום2018"Devil Town"Devinyl Splits No. 112020""לא מתוך אלבום"Lemons"2021"Struck by Lighting""Trying Not to Cry"

 בנדקמפ 
בשם קייבטאון
 2013: Everything Is Made of Clouds
 2014: Gd Vibes
 2015: Covers (2015)
 2015: Youtube covers
 2015: Nervous Friends // Pt. 1
 2015: Everything Is Made of Stars

בשם "brother"
 2015: balance
 2018: not anywhere (alex g cover)
 2018: bny rabit
 2018: i want to meet your dog
 2019: Hate

 קישורים חיצוניים 



 ביאורים 

 הערות שוליים 

קטגוריה:אמני וורנר רקורדס
קטגוריה:זמרים להט"בים בריטים
קטגוריה:טרנסג'נדרים
קטגוריה:יוטיוברים בריטים
קטגוריה:מוזיקאים להט"בים בריטים
קטגוריה:פזמונאים להט"בים
קטגוריה:פעילי אינטרנט בריטים
קטגוריה:אנגלים שנולדו ב-1998
קטגוריה:זמרים טרנסג'נדרים